Document ID: 31997R1256

ΚΑΝΟΝΙΣΜΟΣ (ΕΚ) αριθ. 1256/97 ΤΟΥ ΣΥΜΒΟΥΛΙΟΥ της 25ης Ιουνίου 1997 για την τροποποίηση του κανονισμού αριθ. 79/65/ΕΟΚ περί δημιουργίας δικτύου γεωργικής λογιστικής πληροφορήσεως επί των εισοδημάτων και της οικονομικής λειτουργίας των γεωργικών εκμεταλλεύσεων στην Ευρωπαϊκή Οικονομική Κοινότητα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας ότι ο κανονισμός αριθ. 79/65/ΕΟΚ του Συμβουλίου, της 15ης Ιουνίου 1965, περί δημιουργίας δικτύου γεωργικής λογιστικής πληροφορήσεως επί των εισοδημάτων και της οικονομικής λειτουργίας των γεωργικών εκμεταλλεύσεων στην Ευρωπαϊκή Οικονομική Κοινότητα (3) προβλέπει ορισμένα όρια για τη χρησιμοποίηση των λογιστικών στοιχείων των εκμεταλλεύσεων και των άλλων ατομικών πληροφοριών που λαμβάνονται βάσει αυτού του κανονισμού 7 ότι, λαμβάνοντας υπόψη τον κίνδυνο χρησιμοποίησης των στοιχείων που παρέχονται από ένα γεωργό για άλλους σκοπούς εκτός από εκείνους που προβλέπονται από τον προαναφερόμενο κανονισμό, θα πρέπει να ενισχυθεί η απαγόρευση κάθε μη προβλεπόμενης χρήσης των στοιχείων αυτών 7 ότι ενδείκνυται, συνεπώς, να τροποποιηθεί ο εν λόγω κανονισμός,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 15 του κανονισμού αριθ. 79/65/ΕΟΚ, η παράγραφος 1 αντικαθίσταται από το ακόλουθο κείμενο:
«1. Απαγορεύεται η χρήση για φορολογικούς σκοπούς ατομικών λογιστικών στοιχείων ή κάθε άλλης ατομικής πληροφορίας που λαμβάνονται βάσει του παρόντος κανονισμού, ή η διάδοση ή χρήση των στοιχείων αυτών για άλλους σκοπούς εκτός από εκείνους που καθορίζονται στο άρθρο 1.»
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 25 Ιουνίου 1997.

Labels: 12
2
6